**Zmluva o poskytovaní poradenských a konzultačných služieb**

uzatvorená podľa § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej ako „*Obchodný zákonník*“)

**Článok 1**

**Zmluvné strany**

**1. Objednávateľ: Košice IT Valley z.p.o.**

Sídlo: Letná 1/9 04001 Košice – mestská časť Sever

Štatutárny orgán: Mgr. Miriama Hučková

Bankové spojenie:

Číslo účtu IBAN:SK 3109000000000447699938

IČO: 35578041

DIČ: 2022358415

IČ DPH: SK2022358415

Obchodný register:

**2. Poskytovateľ: VETEREA s.r.o.**

Sídlo: Čárskeho 264/2, 040 01 Košice - mestská časť Sever

Štatutárny orgán: Ing. Slanislav Malecký, konateľ

Číslo účtu IBAN: SK51 8330 0000 0027 0221 7318

IČO: 54 388 333

DIČ: 2121665579

IČ DPH: nie je platca DPH

Obchodný register: spoločnosť zapísaná v Obchodnom registri Okresného súdu Košice I, oddiel Sro, vložka č. 53596/V

(Objednávateľ a Poskytovateľ ďalej spolu ako „*zmluvné strany*“)

uzatvorili Zmluvu o poskytovaní poradenských a konzultačných služieb (ďalej ako „*zmluva*“) v nasledovnom znení:

**Článok 2**

**Predmet zmluvy**

1. Predmetom tejto zmluvy je poskytovanie odborných, poradenských a konzultačných služieb v oblasti európskych štrukturálnych a investičných fondov, systému ITMS, užívania e-schránky objednávateľa.

2. Objednávateľ za poskytovanie Služieb počas doby platnosti zmluvy platí Poskytovateľovi odmenu v zmysle Článku 4, ods. 1 zmluvy.

**Článok 3**

**Práva a povinnosti zmluvných strán**

1. Po dobu platnosti tejto zmluvy Poskytovateľ prostredníctvom osoby konateľa spoločnosti Ing. Stanislav Malecký poskytuje Objednávateľovi Služby s odbornou starostlivosťou, podľa najlepších schopností a vedomostí, znalostí z praxe danej problematiky, v súlade so zákonmi a ostatnými všeobecne závažnými právnymi predpismi viažucimi sa na predmet tejto zmluvy.

2. Poskytovanie poradenstva a Služieb podľa tejto zmluvy spočíva v poskytovaní odborných a praktických rád, návodov, usmernení, odporúčaní, konzultácií problémových otázok, praktickej ukážke, posúdení a vysvetlení, ktoré sa týkajú oblasti európskych štrukturálnych a investičných fondov, verejného obstarávania, systému ITMS, užívania e-schránky objednávateľa a ostatných súvisiacich činností. Poskytovateľ bude Služby poskytovať podľa požiadaviek Objednávateľa ústne alebo písomne (prostredníctvom elektronickej pošty) s určenými zamestnancami Objednávateľa, telefonickými konzultáciami a v prípade potreby osobne v priestoroch Objednávateľa.

3. Zmluvné strany berú na vedomie, že táto Zmluva neoprávňuje Poskytovateľa na vykonávanie právnych úkonov v mene a na účet Objednávateľa voči tretím osobám. Ak bude zariadenie určitej záležitosti vyžadovať uskutočnenie právnych úkonov v mene Objednávateľa, Objednávateľ podľa vlastného uváženia zabezpečí vykonanie týchto úkonov sám.

4. Objednávateľ poskytuje pri plnení predmetu zmluvy všetku potrebnú súčinnosť, ktorou sa rozumie predovšetkým včasné dodanie potrebných požiadaviek, informácií, listín a pod., ktoré si Poskytovateľ písomne alebo ústne vyžiadal, alebo ktoré môžu podľa názoru Objednávateľa slúžiť ako podkladový materiál pre plnenie predmetu zmluvy.

**Článok 4**

**Odmena a platobné podmienky**

1. Zmluvné strany sa dohodli na odmene za poskytovanie Služieb podľa predmetu zmluvy počas doby trvania zmluvného vzťahu vo výške 20,- Eur na hodinu. Poskytovateľ, nie je platcom DPH.

2. V odmene sú zahrnuté všetky náklady Poskytovateľa spojené s plnením predmetu zmluvy.

3. Odmenu sa Objednávateľ zaväzuje zaplatiť Poskytovateľovi na základe faktúry vystavenej Poskytovateľom. Faktúra musí obsahovať náležitosti účtovného dokladu podľa príslušných právnych predpisov. V prípade, že doručená faktúra nebude obsahovať tieto náležitosti, Objednávateľ ju vráti Poskytovateľovi na opravenie. V tomto prípade začína plynúť nová lehota splatnosti po jej opätovnom doručení Objednávateľovi. Súčasťou faktúry bude rozpis poskytnutých odborných, poradenských a konzultačných služieb v oblasti podľa Článku 1, ods 1 zmluvy.

4. Zmluvné strany sa dohodli, že faktúry na úhradu odmeny budú Objednávateľovi doručované mesačne, a to vždy najneskôr do 15 kalendárnych dní nasledujúceho kalendárneho mesiaca za Služby poskytnuté v predchádzajúcom kalendárnom mesiaci.

5. Faktúra je v zmysle ustanovenia § 340b ods. 1 Obchodného zákonníka splatná do 14 dní odo dňa jej doručenia Objednávateľovi.

6. Zmluvné strany sa dohodli, že faktúry bude Poskytovateľ zasielať elektronicky na e-mailovú adresu Objednávateľa: [miriama.huckova@itvalley.sk](mailto:miriama.huckova@itvalley.sk) viktor.mitruk@itvalley.sk. V prípade, ak dôjde k zmene e-mailovej adresy, Objednávateľ je bezodkladne povinný túto zmenu nahlásiť Poskytovateľovi. V prípade, ak túto povinnosť Objednávateľ poruší, faktúry zaslané Poskytovateľom na e-mailovú adresu Objednávateľa uvedenú v tejto zmluve, prípadne na už Objednávateľom zmenenú e-mailovú adresu (aktuálnu) sa považujú za riadne doručené aj keby sa o nich Objednávateľ nedozvedel.

7. Výšku odmeny je možné zmeniť po prehodnotení rozsahu poskytovaných Služieb len na základe dohody oboch zmluvných strán, uzavretím písomného dodatku k zmluve.

**Článok 5**

**Doba plnenia predmetu zmluvy a jej ukončenie**

1. Táto zmluva sa uzatvára na dobu trvania projektu.

2. Platnosť tejto zmluvy sú zmluvné strany oprávnené ukončiť niektorým z nasledovných spôsobov:

a) písomnou dohodou zmluvných strán k určitému dátumu,

b) výpoveďou ktorejkoľvek zmluvnej strany bez uvedenia dôvodu. V prípade výpovede tejto zmluvy ktoroukoľvek zmluvnou stranou je výpovedná lehota 1 kalendárny mesiac a začína plynúť prvým dňom mesiaca nasledujúcim po mesiaci, v ktorom bola výpoveď doručená druhej zmluvnej strane.

c) písomným odstúpením od zmluvy zo strany Poskytovateľa v prípade, ak Objednávateľ bude v omeškaní s úhradou odmeny po dobu dlhšiu ako 30 dní od splatnosti faktúry.

d) písomným odstúpením od tejto zmluvy zo strany Objednávateľa v prípade, ak Poskytovateľ neposkytne Služby a plnenia v zmysle predmetu zmluvy riadne a včas.

e) písomným odstúpením od tejto zmluvy ktoroukoľvek zmluvnou stranou v prípade nesúhlasu so zmenou výšky odmeny počas trvania zmluvného vzťahu a nesúhlasu s uzavretím písomného dodatku k zmluve podľa Článku 4, bod 7 zmluvy.

**Článok 6**

**Mlčanlivosť a dôverné informácie**

1. Poskytovateľ sa zaväzuje zachovávať mlčanlivosť o všetkých skutočnostiach a informáciách, o ktorých sa dozvie v súvislosti s plnením tejto zmluvy, ako aj získaných vlastnou prácou v súvislosti s vykonávaním Služieb (ďalej len „dôverné informácie"), ktoré sa považujú za dôverné a neoznámiť ich žiadnej tretej osobe bez predchádzajúceho písomného súhlasu Objednávateľa. Poskytovateľ sa zaväzuje zachovávať mlčanlivosť v súlade so zákonom č. 215/2004 Z. z. o ochrane utajovaných skutočností a o zmene a doplnení niektorých zákonov a zákonom č. 122/2013 Z. z. o ochrane osobných údajov a o zmene a doplnení niektorých zákonov (s účinnosťou od 25.05.2018 podľa zákona č. 18/2018 Z. z. o ochrane osobných údajov a o zmene a doplnení niektorých zákonov).

2. Povinnosť mlčanlivosti trvá aj po zániku platnosti tejto zmluvy bez časového obmedzenia. Výnimku z povinnosti zachovávať mlčanlivosť majú zmluvné strany len na základe povinnosti ustanovenej zákonom.

3. Poskytovateľ vyhlasuje, že v tejto súvislosti prijal všetky potrebné opatrenia, ktoré sú požadované v zmysle zákona č. 122/2013 Z. z. o ochrane osobných údajov a o zmene a doplnení niektorých zákonov (s účinnosťou od 25.05.2018 podľa zákona č. 18/2018 Z. z.). V prípade ukončenia platnosti, alebo účinnosti tejto Zmluvy, Poskytovateľ vráti Objednávateľovi všetky dokumenty a ich kópie, ktoré sú v držbe Poskytovateľa alebo ich zničí a v rámci možností, vymaže akékoľvek dôverné informácie z počítačových systémov alebo iných elektronických zariadení. Ak bude Poskytovateľ požiadaný akýmkoľvek orgánom verejnej moci alebo inou treťou osobou o poskytnutie dôverných informácií týkajúcich sa Objednávateľa, Poskytovateľ o tom bude Objednávateľa bezodkladne informovať. V prípade, že poskytnutie dôverných informácií orgánom verejnej moci resp. tretím osobám nie je v zmysle všeobecne záväzných právnych predpisov povinné, Poskytovateľ nie je oprávnený poskytnúť tieto dôverné informácie orgánom verejnej moci alebo tretím osobám bez predchádzajúceho písomného súhlasu Objednávateľa.

**Článok 7**

**Záverečné ustanovenia**

1. Táto zmluva nadobúda platnosť a účinnosť dňom podpisu oboma zmluvnými stranami.

2. V prípade, ak je alebo sa stane niektoré z ustanovení tejto zmluvy neplatné, neúčinné alebo nevykonateľné, nebude tým dotknutá platnosť, účinnosť a vykonateľnosť ostatných zmluvných dojednaní. Zmluvné strany sú si povinné poskytnúť vzájomnú súčinnosť pre to, aby neplatné, neúčinné alebo nevykonateľné ustanovenie bolo nahradené takým ustanovením platným, účinným a vykonateľným, ktoré v najvyššej možnej miere zachováva účel zamýšľaný neplatným, neúčinným alebo nevykonateľným ustanovením.

3. Zmeny alebo doplnenia tejto zmluvy sú možné výlučne formou písomného dodatku, podpísaného oboma zmluvnými stranami.

4. Táto zmluva nadobúda platnosť dňom jej podpisu oboma zmluvnými stranami. Poskytovateľ berie na vedomie, že pokiaľ je objednávateľ povinnou osobou podľa § 2 zákona č. 211/2000 Z. z., táto zmluva je povinne zverejňovanou zmluvou v zmysle ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov, ktorá v zmysle ust. § 47a ods. 1 Občianskeho zákonníka nadobúda účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.

5. Práva a povinnosti z tejto zmluvy prechádzajú i na prípadných právnych nástupcov zmluvných strán. Poskytovateľ je povinný Objednávateľovi vopred písomne oznámiť zmenu údajov, ako aj právne nástupníctvo alebo inú skutočnosť, ktorá môže mať vplyv na poskytovanie Služieb podľa tejto zmluvy alebo na dobu platnosti zmluvného vzťahu.

6. Táto zmluva je uzatvorená v dvoch vyhotoveniach, z ktorých každá zmluvná strana obdrží jedno vyhotovenie.

7. V prípade pochybností, ak písomnosť nemožno druhej Zmluvnej strane doručiť na jej adresu uvedenú v záhlaví tejto Zmluvy, uloží sa písomnosť na pošte a považuje sa za doručenú dňom, keď bola uložená na pošte, i keď sa o tom druhá Zmluvná strana nedozvedela. V prípade, ak ktorákoľvek zo Zmluvných strán bezdôvodne odmietne prijať písomnosť, považuje sa táto písomnosť za doručenú okamihom bezdôvodného odmietnutia jej prijatia.

6. Zmluvné strany vyhlasujú, že túto zmluvu uzavreli na základe ich slobodnej vôle, zmluva nebola uzavretá v tiesni, ani za nápadne nevýhodných podmienok, zmluvu si prečítali, jej obsahu rozumejú a na znak súhlasu s jej obsahom ju podpisujú.

|  |  |
| --- | --- |
| V Košiciach, dňa …........................ | V Košiciach, dňa …........................ |
|  |  |
| Za Objednávateľa: | Za Poskytovateľa: |
|  |  |
|  |  |
|  |  |
|  |  |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  |  |
| Košice IT Valley z.p.o | VETEREA s.r.o. |
| Mgr. Miriama Hučková | Ing. Stanislav Malecký |
| výkonná riaditeľka | konateľ |